Δήμος Πετρούπολης

Γιορτή με τα Μουσικά Σύνολα του Ωδείου
2018-12-22 12:00 - 15:00 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Σάββατο 22 Δεκεμβρίου στις 12.00 το μεσημέρι, Γιορτή με τα Μουσικά Σύνολα του Ωδείου, Πνευματικό Κέντρο.
Μεγάλη συναυλία Μουσικών Συνόλων του Δημοτικού Ωδείου, με το Μαθητικό Συγκρότημα Παραδοσιακής Μουσικής, τη μικτή συμφωνική ορχήστρα σπουδαστών, καθηγητών και συνεργατών του Ωδείου Συμφωνόπετρα, και τα Χορωδιακά Σύνολα του Ωδείου.

Γιορτή τμημάτων Προπαιδείας και Προθεωρίας.
2018-12-23 10:00 - 14:00 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Κυριακή 23 Δεκεμβρίου, Πνευματικό Κέντρο, 10.00 – 14.00, Γιορτή τμημάτων Προπαιδείας και Προθεωρίας.
Παρουσιάζονται Χρισουγεννιάτικες ιστορίες και τραγούδια. Συμμετέχει η Κοντσερτίνα, μια παιδική ορχήστρα πρότυπης προορχηστρικής εκπαίδευσης.

Feeling Disney Tonight - Συναυλία Τραγουδιού Δημοτικού Ωδείου Πετρούπολης
2019-03-05 20:00 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
To Δημοτικό Ωδείο Πετρούπολης διοργανώνει συναυλία της τάξης τραγουδιού της Εύας Μιχελιδάκη, την Τρίτη, 5 Μαρτίου στις 20:00. Η συναυλία, με τίτλο Feeling Disney Tonight θα πραγματοποιηθεί στο Πνευματικό Κέντρο Δήμου Πετρούπολης (Μπουμπουλίνας 59 & Αθ. Διάκου).
Πιανιστική συνοδεία – Διδασκαλία: Πάνος Πανάκος.
Η είσοδος είναι ελεύθερη για το κοινό.
ΠΡΟΓΡΑΜΜΑ

1. Γιώργος Θάνος – Arabian nights [Aladdin]
2. Δανάη Πάτρα – It’s tough to be a god [The Road to El Dorado]
3. Νίκος Καλορίτης – Zero [Ralph Breaks the Internet]
4. Βασιλική Τσιρογιάννη – Touch the sky [Brave]
5. Μαρία Μανγιώλη – Reflections [Mulan]
6. Χρύσα Καρανάσιου – Once upon a December [Anastasia]
7. Γεωργία Κολοκούρη – Baby mine [Dumbo]
8. Κατερίνα Κατσαφάνα – Can you feel the love tonight [The Lion King]
9. Δανάη Πάτρα – I wanna be like you [The Jungle Book]
10. Λίτσα Καπλάνη – Poor unfortunate souls [The Little Mermaid]
11. Γιώργος Θάνος – Hellfire [The Hunchback of Notre Dame]
12. Μαρία Μανγιώλη – Almost there [The Princess and the Frog]

ΣΥΝΑΥΛΙΑ ΦΙΛΑΡΜΟΝΙΚΗΣ ΔΗΜΟΥ ΠΕΤΡΟΥΠΟΛΗΣ
2019-06-16 21:00 (Europe/Athens) | 2η Ανθοκομική Έκθεση & Έκθεση Βιβλίου
ΗΜΕΡΟΜΗΝΙΑ ΔΙΕΞΑΓΩΓΗΣ: Κυριακή 16 Ιουνίου 2019
ΩΡΑ ΔΙΕΞΑΓΩΓΗΣ: 21:00
ΤΟΠΟΣ ΔΙΕΞΑΓΩΓΗΣ: Θέατρο Πέτρας, Σκηνή Πήτερ Μπρουκ
Η Φιλαρμονική Δήμου Πετρούπολης παρουσιάζει συνθέσεις από την προκλασική εποχή, pop επιλογές καθώς και θέματα από soundtracks γνωστών ταινιών.
Μέσα στα έργα συναντάμε πολλά μουσικά στοιχεία κατάλληλα ενορχηστρωμένα ώστε να βοηθούν τα μέλη της φιλαρμονικής να εξελίσσουν τις μουσικές τους δεξιότητες, ενώ παράλληλα παρουσιάζουν ενδιαφέρον στο κοινό. Η ορχήστρα αποτελείται από 80 μέλη.
Η ΕΙΣΟΔΟΣ είναι ΕΛΕΥΘΕΡΗ για το κοινό.
Αρχιμουσικός: Δημήτρης Καμαριανάκης
Πρόγραμμα
Overture for Band R. W. Smith, Άρια από την όπερα ‘’Διομήδης’’ J. S. Bach, Θέματα από τη Συμφωνία του Νέου Κόσμου A. Dvorak, Bang the drum all day T. Rundgren, Pirates from the Caribbean At World’s End H. Zimmer, Band class swing A. Balent, Game Of Thrones music theme R. Djawandi, Clarinet boogie James D. Ployhar, Crocodile rock E. John & B. Taupin, Hawaii five-0 theme M. Steven, Saxophonic Boogie J. Edmondson, Jazz Chaconne J. Edmondson, Billie Jean M. Jackson, Thriller M. Jackson, Beat It M. Jackson
ΣΥΜΜΕΤΕΧΟΥΝ:
Τρομπέτα: Δημήτρης Σταματελόπουλος, Βασίλης Βαβίτης, Δημήτρης Βλάχος, Χρήστος Ζαχαράκης, Κατερίνα Καλκεντινίδη, Κων/νος Καρούνης, Αντώνης Ρούσσος, Παναγιώτης Μαρινόπουλος, Χρήστος Σαράντης, Κων/νος Συνάδου, Δημήτρης Μπαϊρακτάρης, Στυλιανός Κουνδουράκης, Λευτέρης Παυλάκος, Μιχάλης Σιώμος, Χρήστος Βέργος.
Κλαρινέτο: Γιώργος Βλάχος, Θανάσης Κωκκόνης, Νίκος Καρούνης, Χαρίλαος Χαλκιάς, Θοδωρής Κωτσόπουλος, Ορέστης Στεφάνου, Σπύρος Σιακαμπέλας, Αχιλλέας Σφαντζικάκης, Στέφανος Στενημαχίτης, Κων/νος Κραβαρίτης, Κων/νος Αναστασόπουλος, Χρήστος Δήμος, Σπύρος Ρομποτής.
Φλάουτο: Βικτώρια Αθανασοπούλου, Αναστασία Σαράφη, Κατερίνα Σιαμά, Αλεξάνδρα Χαιροπούλου, Ροδάνθη Γιαννοπούλου, Μελίνα Τσίκου, Ελενα Στενημαχίτη, Ειρήνη Ψωμαδέλη, Θοδωρής Παπιώτης, Βάλια Παπαθανασίου, Βασιλική Ντούρου, Μαρία – Σμαράγδα Παυλίδου, Νικήτας Μανδυλαράς
Σαξόφωνο Άλτο: Νίκη Αθανασοπούλου, Ανατάσιος Μπουντζίκας, Δήμητρα Γαλάρη, Ιωάννης Καζούρης, Μαρία Πανοπούλου, Δημήτρης Γιαννόπουλος, Κων/νος Εμμανουήλ, Παναγιώτης Χαλκίδης, Αλέξανδρος Μάλλης, Ευγενία Γκλαβάνου
Τενόρο Σαξόφωνο: Οδυσσέας Χαλκιάς
Τρομπόνι: Ιωάννης Ελεφάντης, Τάσος Κολλάρος, Δημήτρης Πολίτης, Προκόπης Φέσσας
Βαρύτονο: Παναγιώτης Εμμανουήλ, Βασίλης Σταυρινίδης, Φίλιππος Τσοράγλου, Πηνελόπη Σφαντζικάκη, Χρήστος Γεωργακόπουλος
Φαγκότο: Βασίλης Βλάχος, Κων/νος Βλάχος
Τούμπα: Κωνσταντίνος Ασλανίδης, Ελευθέριος Κικεπάνος, Μάνος Κοντογιώργης
Κρουστά: Διονύσης Αποστολόπουλος, Μιχάλης Μανδαλιός, Αριστείδης Βαβίτης, Γιώργος Καραμουλάς, Νικόλας Λακίδης, Αντώνης Σαλίβερος, Δημήτρης Παρασκευόπουλος, Χρυσαυγή Ραρρή, Νικόλας Χαλκίδης, Αργύρης Μπέριος, Βασίλης Μπαϊρακτάρης, Νίκος Σπανός, Θεοδώρα Τσιρογιάννη
Μεταλλόφωνο: Δημήτρης Αργυρόπουλος, Αντωνία Χαλκίδη
Κόρνο: Αντώνης Βλάχος
Κοντραμπάσο Μαριαλένα Κομμεσαρίου

ΣΥΝΑΥΛΙΑ ΤΟΥ ΤΜΗΜΑΤΟΣ ΚΛΑΣΙΚΗΣ ΜΟΥΣΙΚΗΣ ΤΟΥ ΔΗΜΟΤΙΚΟΥ ΩΔΕΙΟΥ ΠΕΤΡΟΥΠΟΛΗΣ
2019-06-27 21:00 - 23:00 (Europe/Athens) | 2η Ανθοκομική Έκθεση & Έκθεση Βιβλίου
Συναυλία του τμήματος κλασικής μουσικής του Δημοτικού Ωδείου Πετρούπολης
Το Δημοτικό Ωδείο Πετρούπολης παρουσιάζει με αντιπροσωπευτικό τρόπο μερικούς από τους βασικούς τομείς της καλλιτεχνικής-εκπαιδευτικής λειτουργίας του, σε μία συναυλία που συνδυάζει ποιοτική ψυχαγωγία και ποικιλία.
Συμμετέχουν: το Συγκρότημα Παραδοσιακής Μουσικής (επιμέλεια Νέστορας Δρούγκας), τελειόφοιτοι σπουδαστές Κλασικής Μουσικής από την τάξη Μουσικής Δωματίου του Πάνου Λουμάκη, η τάξη Κλασικού και Σύγχρονου Τραγουδιού της Εύας Μιχελιδάκη (πιανιστική συνοδεία Πάνος Λουμάκης και Πάνος Πανάκος) και το Συγκρότημα Τζαζ (διδασκαλία Γιάννης Τσουμπρής, Δημήτρης Μικέλης), με προσκεκλημένο τον φημισμένο τζαζ-βιολίστα Μιχάλη Καταχανά.
Την συναυλία τιμητικά θα ανοίξει η Χορωδία των ΚΑΠΗ Δήμου Πετρούπολης, υπό την διδασκαλία και διεύθυνση του Δημήτρη Μαστροσπύρου (καθηγητή Βυζαντινής Μουσικής και Παραδοσιακού Τραγουδιού του Ωδείου μας).
Πέμπτη 27 Ιουνίου 2019
Ώρα έναρξης 21.00
Θέατρο Πέτρας, Σκηνή Πήτερ Μπρουκ
ΕΙΣΟΔΟΣ ΕΛΕΥΘΕΡΗ

ΣΥΝΑΥΛΙΑ ΤΟΥ ΤΜΗΜΑΤΟΣ ΜΟΝΤΕΡΝΑΣ ΜΟΥΣΙΚΗΣ ΤΟΥ ΔΗΜΟΤΙΚΟΥ ΩΔΕΙΟΥ ΠΕΤΡΟΥΠΟΛΗΣ
2019-06-28 21:00 - 23:00 (Europe/Athens) | 2η Ανθοκομική Έκθεση & Έκθεση Βιβλίου
Συναυλία του Τμήματος Μοντέρνας Μουσικής του Δημοτικού Ωδείου Πετρούπολης
Το Τμήμα Μοντέρνων Οργάνων του Δημοτικού Ωδείου Πετρούπολης, σε μία συναυλία καθιερωμένη εδώ και 25 χρόνια, παρουσιάζει δημοφιλή ροκ μουσική των χρυσών δεκαετιών 70s, 80s, 90s. Πέρα από τους σπουδαστές του Ωδείου από το Μοντέρνο Τμήμα αλλά και των Τάξεων Κλασικής Μουσικής, συμμετέχουν παλαιοί μας απόφοιτοι, μέλη της Φιλαρμονικής Δήμου Πετρούπολης, καθώς επίσης συμπράττουν νεαροί μουσικοί από την πόλη μας. Οι ενορχηστρώσεις, η διδασκαλία και ο γενικός συντονισμός της συναυλίας είναι του καθηγητή ηλεκτρικής κιθάρας του Ωδείου μας Δημήτρη Αθανασόπουλου.
Παρασκευή 28 Ιουνίου 2019
Ώρα έναρξης 21.00
Θέατρο Πέτρας, Σκηνή Πήτερ Μπρουκ
ΕΙΣΟΔΟΣ ΕΛΕΥΘΕΡΗ

Συναυλία "ΤΑ ΤΡΑΓΟΥΔΙΑ ΤΗΣ ΠΕΤΡΑΣ"
2019-09-11 21:00 - 23:30 (Europe/Athens)
Η συναυλία “ΤΑ ΤΡΑΓΟΥΔΙΑ ΤΗΣ ΠΕΤΡΑΣ” είναι μία ΠΑΡΑΓΩΓΗ ΤΟΥ “ΔΙΕΘΝΟΥΣ ΦΕΣΤΙΒΑΛ ΠΕΤΡΑΣ 2019”! Πρόκειται για μια ανθολογία τραγουδιών που έγραψαν και συνεχίζουν να γράφουν τη δική τους ιστορία στον ελληνικό πολιτισμό. Τραγούδια παλιότερα και (πολύ) νεότερα από όλο το φάσμα την ελληνικής δημιουργίας.
Ερμηνευτές τους, πολύ σημαντικοί τραγουδιστές: Ρίτα Αντωνοπούλου, Μελίνα Ασλανίδου, Παντελής Θαλασσινός, Βιολέτα Ίκαρη, Δημήτρης Μπάσης και ο Μανώλης Μητσιάς!
Τα τραγούδια θα αποδώσει ένα σύνολο αποτελούμενο από τους σημαντικότερους μουσικούς, υπό την καθοδήγηση και την καλλιτεχνική ευθύνη του συνθέτη και κιθαριστή Μανόλη Ανδρουλιδάκη.
ΣΑΣ ΠΕΡΙΜΕΝΟΥΜΕ ΟΛΟΥΣ ΝΑ ΠΕΡΑΣΟΥΜΕ ΜΙΑ ΜΟΝΑΔΙΚΗ ΒΡΑΔΙΑ στον χώρο του Θεάτρου Πέτρας!

ΗΜΕΡΟΜΗΝΙΑ ΔΙΕΞΑΓΩΓΗΣ: Τετάρτη 11 Σεπτεμβρίου 2019
ΩΡΑ ΕΝΑΡΞΗΣ: 21.00
Σκηνή Μίνως Βολανάκης

Προπώληση Εισιτηρίων:

Δημαρχείο Πετρούπολης 10:00 – 13:00 – Τιμή εισιτηρίου: 10 ευρώ
Ταμείο θερινού κινηματογράφου 21:00 – 23:00 – Τιμή εισιτηρίου: 10 ευρώ
Στην είσοδο του Θεάτρου Πέτρας, την ημέρα της συναυλίας – Τιμή εισιτηρίου: 12 ευρώ
Viva.gr – τηλ. 11876

2018-Pikilodimiourgo_Aitisi

Γιορτινή Συναυλία με τα μουσικά σύνολα του Ωδείου.
2019-12-21 12:00 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ

Χριστουγεννιάτικη Συναυλία χορωδίας ΚΑΠΗ.
2019-12-21 17:00 (Europe/Athens)

Συναυλία από το συγκρότημα Dream Team II
2019-12-28 18:30 (Europe/Athens)
Συναυλία από το συγκρότημα Dream Team II, στην Κεντρική Λεωφόρο Πετρούπολης.

Καρναβάλι στην Πετρούπολη, με αποκριάτικη παρέλαση & συναυλία με τον Γιώργο Γερολυμάτο!
2020-02-23 16:00 (Europe/Athens)
Ελάτε όλοι μαζί να μασκαρευτούμε με Face Painting και να διασκεδάσουμε στην αποκριάτικη παρέλαση,
με άρματα και τους μικρούς – μεγάλους καρναβαλιστές, στην Κεντρική Λεωφόρο 25ης Μαρτίου (ξεκινώντας από το ύψος της οδού Λεωνίδου). Στο τέλος της παρέλασης θα συγκεντρωθούμε όλοι στην πλατεία Αγ. Δημητρίου όπου:
Θα παρακολουθήσουμε καραγκιόζη, θα δημιουργήσουμε κατασκευές με το εικαστικό εργαστήριο του Δήμου μας, θα περπατήσουμε σε τεράστιες φούσκες, θα “μαγευτούμε” από τον μάγο, θα παίξουμε αλευροπόλεμο και θα διασκεδάσουμε με τον Γιώργο Γερολυμάτο και την όμορφη παρέα του!
2020-Karnival-Gerolimatos

«Οραματισμοί – Ιωάννης Καποδίστριας»
2021-06-30 21:30 - 23:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Οραματισμοί – Ιωάννης Καποδίστριας»
Η συναυλία πραγματοποιείται με τη συνδιοργάνωση της Περιφέρειας Αττικής και η είσοδος είναι ελεύθερη για το κοινό.
Με αφορμή τη συμπλήρωση των 190 χρόνων από την δολοφονία του Ιωάννη Καποδίστρια, η βραβευμένη μουσική παράσταση του συνθέτη Γιώργου Βούκανου, «Οραματισμοί – Ιωάννης Καποδίστριας», παρουσιάζεται στο κοινό για πρώτη φορά στο πλαίσιο του «Φεστιβάλ Πέτρας» του Δήμου Πετρούπολης την Τετάρτη 30 Ιουνίου 2021 στις 21:30, με Ελεύθερη Είσοδο, ενώ θα ακολουθήσει και μεγάλη καλοκαιρινή περιοδεία σε διάφορες πόλεις της Ελλάδας.
Τους «Οραματισμούς του Καποδίστρια» ερμηνεύουν ο Γεράσιμος Ανδρεάτος, η σοπράνο Άντα Αθανασοπούλου και ο τενόρος Κωνσταντίνος Τζέμος. Τα αφηγηματικά μέρη του έργου αποδίδουν ο Κώστας Αρζόγλου, και η Χρύσα Ρώμα. Την σκηνογραφική επιμέλεια υπογράφει ο Γεώργιος Τρικκαλιώτης.
Συμμετέχει η Χορωδία αποφοίτων Λεοντείου Σχολής Νέας Σμύρνης «Ambitus» σε διδασκαλία Κατερίνας Βασιλικού. Το έργο θα παρουσιαστεί από την Melody Chamber Orchestra, την οποία διευθύνει ο Πάνος Βλάχος.
Πρόκειται για ένα βραβευμένο συμφωνικό ποίημα (Βραβείο Περιφέρειας Αττικής), εμπνευσμένο από την ζωή του πρώτου Κυβερνήτη του έθνους, Ιωάννη Καποδίστρια, σε μουσική Γιώργου Βούκανου και ποίηση Γεωργίου Κισσούδη και Ιωάννη Κορνηλάκη.
Με τρόπο σαφή και γλαφυρό περιγράφει την πορεία του κυβερνήτη, καθώς και την φλογερή του αγάπη για την πατρίδα και την εκκλησία.
Θέατρο Πέτρας: Τετάρτη 30 Ιουνίου
Μουσική Παράσταση: «Οραματισμοί – Ιωάννης Καποδίστριας»
Ώρα έναρξης: 21:30
Είσοδος ελεύθερη

«Παντελής Θαλασσίνος – Νανά Μπινοπούλου»
2021-07-10 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η συναυλία πραγματοποιείται με τη συνδιοργάνωση της Περιφέρειας Αττικής και η είσοδος είναι ελεύθερη για το κοινό.
Ο Παντελής Θαλασσινός, παρέα με τη Νανά Μπινοπούλου και την ορχήστρα του, ταξιδεύει το κοινό μέσα από μονοπάτια χαράς, αλλά και πιο ιδιαίτερων στιγμών. Ερμηνεύει τραγούδια από την εποχή των Λαθρεπιβατών, μέχρι σήμερα, αλλά και κομμάτια άλλων καλλιτεχνών και συνθετών. Τραγούδια, που αντέχουν στο χρόνο, τραγούδια που μας συντροφεύουν μια ζωή, τραγούδια που τον έχουν καταξιώσει ως δημιουργό, αλλά και ως ερμηνευτή.
Συντελεστές:
Βιολί: Σωτήρης Μαργώνης
Κανονάκι: Πάνος Δημητρακόπουλος
Κιθάρα: Λευτέρης Χαβουτσάς
Μπάσο: Πέτρος Βαρθακούρης
Κρουστά: Φίλιππος Λευκαδίτης
Θέατρο Πέτρας: Σάββατο 10 Ιουλίου
Συναυλία: «Παντελής Θαλασσίνος – Νανά Μπινοπούλου»
Ώρα έναρξης: 21:30
Είσοδος ελεύθερη

«Μάριος Φραγκούλης» LIVE
2021-07-12 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Μάριος Φραγκούλης επιστρέφει αυτό το καλοκαίρι στις συναυλίες σε ανοιχτούς χώρους μαζί με μια παρέα νέων καλλιτεχνών. Τη Δευτέρα 12 Ιουλίου, θα έχουμε την ευκαιρία να τον απολαύσουμε στο «Φεστιβάλ Πέτρας», σε μια μουσική παράσταση με ανανεωμένο πρόγραμμα και εξαιρετικούς μουσικούς.
Ο Έλληνας ερμηνευτής που έχει συμπράξει στην 30χρονη πορεία του με μερικές από τις πιο σημαντικές ορχήστρες στον πλανήτη συγκλονίζοντας το κοινό στη Σκάλα του Μιλάνου, στο Royal Albert Hall και σε δεκάδες άλλες αίθουσες από την Αμερική ως την Ασία, παρουσιάζει μία ανθολογία από σπουδαία κομμάτια ξένων και Ελλήνων συνθετών.
Από τους Nicola Piovani, Luciο Dalla, Jose Maria Cano, Michel Legrand και Cole Porter έως τον Μάνο Χατζιδάκι, τον Μίκη Θεοδωράκη, τον Σταύρο Ξαρχάκο, την Ελένη Καραΐνδρου, τον Νίκο Αντύπα και την Ευανθία Ρεμπούτσικα, περνώντας από τον βαθύ λόγο του Νίκου Γκάτσου, του Μάνου Ελευθερίου, του Παρασκευά Καρασούλου και της Λίνας Νικολακοπούλου, το πρόγραμμα συγκεντρώνει εμβληματικά και αγαπημένα τραγούδια. Φυσικά δεν θα λείψουν τα τραγούδια στα οποία έχει γράψει τη μελωδία ο ίδιος ο Μάριος από τον τελευταίο του δίσκο «Γαλάζια Λίμνη».
Στη συναυλία θα συμμετέχουν πέντε εξαιρετικοί μουσικοί, οι οποίοι θα εμπλουτίσουν τον ήχο των σπουδαίων αυτών τραγουδιών.
Καλεσμένοι του Μάριου Φραγκούλη είναι τρεις πολύ ξεχωριστοί ερμηνευτές της νεώτερης γενιάς: η Δήμητρα Σελεμίδου, η Μυρτώ Βασιλείου και ο Βασίλης Κούρτης.
Θέατρο Πέτρας: Δευτέρα 12 Ιουλίου
Συναυλία: Μάριος Φραγκούλης
Ωρα έναρξης: 21:00
Οι πόρτες ανοίγουν στις 20:00
Γενική Είσοδος: 18 € + 2 € για τους σκοπούς του Όλοι Μαζί Μπορούμε.
Προπώληση εισιτηρίων: https://www.ticketservices.gr/event/mario-frangoulis-summer-2021/

Συναυλία - Γιώργος Σαμπάνης
2021-07-19 21:30 - 2021-07-20 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Λόγω της εξάντλησης των εισιτήριων για τη Δευτέρα 19 Ιουλίου, θα πραγματοποιηθεί και 2η Συναυλία την Τρίτη 20 Ιουλίου
Ο αγαπημένος καλλιτέχνης, μετά τις δύσκολες συνθήκες που μας ανάγκασαν να απομακρυνθούμε και έχοντας διανύσει μια δημιουργική περίοδο, έρχεται στο «Φεστιβάλ Πέτρας» με την 12μελή μπάντα του, σε μια διπλή συναυλία τη Δευτέρα 19 και τη Τρίτη 20 Ιουλίου, για να τραγουδήσουμε ζωντανά αγαπημένα τραγούδια μαζί με τα νέα του single, «Άγρια Θάλασσα», «Αυτό που αγαπάς» & «Τίποτα».
Στον φυσικό του χώρο, τη σκηνή, ο Γιώργος Σαμπάνης θα παρουσιάσει μία μουσική παράσταση χωρίς όρια και στεγανά, για να ταξιδέψει την καρδιά και το μυαλό μας και να εκμηδενίσει τις αποστάσεις που μας κρατούσαν για τόσο καιρό μακριά.
Θέατρο Πέτρας: Δευτέρα 19 & Τρίτη 20 Ιουλίου
Συναυλία: Γιώργος Σαμπάνης
Ωρα έναρξης: 21:00
Οι πόρτες ανοίγουν στις 20:00
Γενική είσοδος: 15€
ΑΜΕΑ Δωρεάν (απαραίτητη η κράτηση θέσης, Πληροφορίες: 210-7211207, Δευτέρα-Παρασκευή, 10:00-17:00)
Προπώληση: www.ticketservices.gr

«Μανώλης Φάμελλος»
2021-07-23 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η συναυλία πραγματοποιείται με τη συνδιοργάνωση της Περιφέρειας Αττικής και η είσοδος είναι ελεύθερη για το κοινό.
Ο Μανώλης Φάμελλος ανεβαίνει παρέα με τους μουσικούς του στο «Θέατρο Πέτρας» την Παρασκευή 23 Ιουλίου, για ένα ηλεκτρακουστικό μελωδικό ταξίδι, ανασυνθέτοντας αποσπάσματα από το χθες και το αύριο μια και ο νέος του δίσκος «Η Ζωή Ήταν Σήμερα» θα κυκλοφορήσει σύντομα.
Με πλήρη εξαμελή ορχήστρα, εκλεκτούς συναδέλφους και παρεΐστικη διάθεση, με το η «Ευτυχία Είναι Αυτό…», το «Ένα Μεγάλο Φωτεινό Καλοκαίρι» και τα υπόλοιπα αγαπημένα του τραγούδια, η βραδιά θα είναι γεμάτη ευχάριστες ανατροπές!
Μαζί του επί σκηνής παραστέκονται και συμπράττουν ο Φίλιππος Πλιάτσικας, η Νατάσσα Μποφίλιου και ο Νίκος Ζιώγαλας.
Διευκρινιστικές οδηγίες:
Υπενθυμίζουμε ότι η επισκεψιμότητα στο Θέατρο Πέτρας είναι σε ποσοστό 70% της πληρότητας του. Ως εκ τούτου, προτρέπουμε τους θεατές να προσέλθουν εγκαίρως, τηρώντας όλα τα απαραίτητα μέτρα ασφαλείας, για να παραλάβουν τα δελτία εισόδου από τα εκδοτήρια του Θεάτρου Πέτρας, προκειμένου να αποφευχθεί ο συγχρωτισμός.
Επίσης καλούμε το κοινό να προσφέρει μια σακούλα με τρόφιμα ή φάρμακα, για την κάλυψη των πρωτογενών αναγκών των ωφελούμενων του Κοινωνικού Παντοπωλείου & του Κοινωνικού Φαρμακείου του Δήμου Πετρούπολης.
Θέατρο Πέτρας: Παρασκευή 23 Ιουλίου
Συναυλία: «Μανώλης Φάμελλος»
Ώρα έναρξης: 21:30
Ε«Μανώλης Φάμελλος»
Πληροφορίες:
Θέατρο Πέτρας: 210 5012402, Θερινός Δημοτικός Κινηματογράφος «Σινέ Πετρούπολης»: 210 5012391, Γραφείο Εξυπηρέτησης του Δημότη: 213 2024400-1

ΠΥΞ ΛΑΞ «Τι είναι αυτό που μας ενώνει»
2021-09-11 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Σε μια εποχή που ζούμε με αποστάσεις, οι Πυξ Λαξ έρχονται στο «Φεστιβάλ Πέτρας» το Σάββατο 11 Σεπτεμβρίου 2021, για να μας θυμίσουν «Τι είναι αυτό που μας ενώνει» και να μας ταξιδέψουν σε παλιά γνώριμα μονοπάτια.

Οι ιστορικοί Πυξ Λαξ, με μια πορεία τριάντα χρόνων, μας συντροφεύουν με μοναδικό τρόπο σε κάθε στιγμή της ζωής μας και αποτελούν ανεξάντλητη πηγή έμπνευσης για τους νεότερους καλλιτέχνες.

10 χρόνια μετά την πρώτη επανένωσή τους, μετά από αμέτρητες συναυλίες σε Ελλάδα, Κύπρο, Αμερική και τη θρυλική συναυλία στο ΟΑΚΑ, οι Πυξ Λαξ μας προσκαλούν για ακόμη μια φορά στη γιορτή τους για να τραγουδήσουμε, να γελάσουμε και να ονειροπολήσουμε παρέα, όπως παλιά.

Θέατρο Πέτρας: Σάββατο 11 Σεπτεμβρίου 2021
Συναυλία: ΠΥΞ ΛΑΞ «Τι είναι αυτό που μας ενώνει»
Ώρα έναρξης: 21:00
Οι πόρτες ανοίγουν στις 20:00
Προπώληση εισιτηρίων:
Ηλεκτρονικά: www.viva.gr
Τηλεφωνικά: 11876
Και σε όλα τα Viva Spots
(Καταστήματα Wind, Reload, Βιβλιοπωλεία Ευριπίδης, αθηνόραμα.gr, Τεχνόπολη Δήμου Αθηναίων, Yoleni’s)
Στα σημεία προπώλησης του Δήμου Πετρούπολης

Συναυλία «Η ΕΡΩΤΙΚΗ ΝΑΤΑΣΑ»
2021-09-13 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ένα διαφορετικό καλοκαίρι που χρειαζόταν βαθιές ανάσες κι η κάθε του στιγμή έμοιαζε να είναι ξεχωριστή, οδήγησε τη Νατάσα Θεοδωρίδου σε ένα μεγάλο ταξίδι σ’ όλη την Ελλάδα, ενώ τη Δευτέρα 13 Σεπτεμβρίου, ετοιμάζεται να κάνει στάση και στο «Φεστιβάλ Πέτρας» του Δήμου Πετρούπολης.

Η Νατάσα Θεοδωρίδου, που από την πρώτη στιγμή στάθηκε δίπλα στο κοινό της με το δικό της μοναδικό τρόπο -τα live της στο Instagram έγραψαν ιστορία- ξεκίνησε στις αρχές Ιουλίου μια σειρά συναυλιών με μία πιο ερωτική διάθεση. Το δήλωσε άλλωστε και μέσα από την καινούργια της δισκογραφική δουλειά με τίτλο «Η ερωτική Νατάσα» που κυκλοφόρησε πρόσφατα και περιλαμβάνει αγαπημένα της τραγούδια από την πλειάδα που φέρουν την υπογραφή του σπουδαίου Μίμη Πλέσσα.

Η Νατάσα Θεοδωρίδου με την φωνή της, το στυλ και την αμεσότητά της, θα μας ταξιδέψει μέσα από τα τραγούδια της που τόσο πολύ έχουν αγαπηθεί από τον κόσμο που την έχει αγκαλιάσει από την πρώτη στιγμή της καριέρας της.

Το πρόγραμμα περιλαμβάνει όλες τις δικές της μεγάλες επιτυχίες, καθώς και τραγούδια που αγαπά να ερμηνεύει και να επικοινωνεί με τον πιο ειλικρινή τρόπο με το κοινό που την ακολουθεί πιστά.

Θέατρο Πέτρας: Δευτέρα 13 Σεπτεμβρίου 2021
Συναυλία: «Η ΕΡΩΤΙΚΗ ΝΑΤΑΣΑ»
Ώρα έναρξης: 21:00
Οι πόρτες ανοίγουν στις 20:00

Villagers of Ioannina City "Revival Acoustic Tour 2021"
2021-09-17 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Villagers of Ioannina City
Revival Acoustic Tour 2021

Οι Villagers of Ioannina City θα τα πάρουν όλα «ζβάρα» για να παρουσιάσουν τη Revival Acoustic Tour στο Θέατρο Πέτρας την Παρασκευή 17 Σεπτεμβρίου, στο πλαίσιο του «Διεθνούς Φεστιβάλ Πέτρας» του Δήμου Πετρούπολης.

Το συγκρότημα δε θέλησε να μείνει ακόμη μια χρονιά μακριά από τις ζωντανές εμφανίσεις, γι’ αυτό και επιστρέφει με ένα ιδιαίτερο ακουστικό set, προσαρμόζοντας τις συνθέσεις του στο αισθαντικό ύφος του project.

Οι Villagers διασκεύασαν τα πολυαγαπημένα μας τραγούδια προκειμένου να μπορούν να αποδοθούν επί σκηνής αποκλειστικά με ακουστικό τρόπο, προσφέροντας μια ανεπανάληπτη live εμπειρία, σε όσους τυχερούς τους παρακολουθήσουν.

Μετά από ένα μεγάλο διάστημα live απουσίας λόγω των συνθηκών, οι Villagers of Ioannina City θα δώσουν ένα αξέχαστο ακουστικό show στο Θέατρο Πέτρας την Παρασκευή 17 Σεπτεμβρίου κι είναι σίγουρο ότι θα καθηλώσουν τους φίλους τους που περίμεναν αυτή την στιγμή εδώ και καιρό.

Θέατρο Πέτρας: Παρασκευή 17 Σεπτεμβρίου
Συναυλία: Revival Acoustic Tour 2021
Ώρα έναρξης: 21:00
Γενική είσοδος: 15 €

Μεγάλη Γιορτή Πολυφωνικού Τραγουδιού 2021 με Ελεύθερη Είσοδο για το Κοινό
2021-09-18 20:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι Μεγάλες Γιορτές Πολυφωνικού Τραγουδιού συνταξιδεύουν με το Φεστιβάλ Πέτρας, κάθε χρόνο, από το 2002. Φέτος γιορτάζουμε τα 20 χρόνια κοινής διαδρομής «Πολυφωνικού Καραβανιού» και «Φεστιβάλ Πέτρας» το Σάββατο 18 Σεπτεμβρίου.

Η κοινότητα του πολυφωνικού τραγουδιού αναφέρεται και νιώθει το Θέατρο Πέτρας σαν τον χώρο του μεγαλύτερου πολυφωνικού ανταμώματος κάθε χρόνο στην Αθήνα. Οι Μεγάλες Γιορτές στο Θέατρο Πέτρας έχουν πάρει θέση στον κύκλο του χρόνου για δεκάδες πολυφωνικούς ομίλους, εκατοντάδες ερμηνευτές και μουσικούς, χιλιάδες συνταξιδιώτες του Πολυφωνικού Καραβανιού, νιώθοντας μια εκλεκτική «εντοπιότητα» στην Πέτρα!

Η είσοδος είναι ελεύθερη για το κοινό.

Θέατρο Πέτρας: Σάββατο 18 Σεπτεμβρίου
Μεγάλη Γιορτή Πολυφωνικού Τραγουδιού 2021
Ώρα έναρξης: 20:00
Είσοδος: Δωρεάν

Συναυλία «Γιάννης Πλούταρχος-Γιώργος Θεοφάνους»
2021-09-19 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο καταξιωμένος συνθέτης Γιώργος Θεοφάνους συναντά για πρώτη φορά τον σπουδαίο ερμηνευτή Γιάννη Πλούταρχο στο πλαίσιο του «Διεθνούς Φεστιβάλ Πέτρας», σε μια μοναδική συναυλία που αναμένεται να αποτελέσει το γεγονός του καλοκαιριού, την Κυριακή 19 Σεπτεμβρίου.
Μέσα στις δύσκολες ώρες που περνάμε, οι δυο μοναδικοί καλλιτέχνες αναλαμβάνουν να μας δώσουν μια ανάπαυλα χαράς με ένα πρόγραμμα που θα περιλαμβάνει τις μεγαλύτερες επιτυχίες της μουσικής τους διαδρομής!
Τραγούδια διαχρονικά, που σφράγισαν την καριέρα τους και θα μείνουν για πάντα στην καρδιά μας!
Θέατρο Πέτρας: Κυριακή 19 Σεπτεμβρίου
Συναυλία: «Γιάννης Πλούταρχος–Γιώργος Θεοφάνους»
Ώρα έναρξης: 21:00
Γενική είσοδος: 17 €
Προπώληση εισιτήριων: https://www.ticketservices.gr/event/giannis-ploutarxos-giorgos-theofanous/?lang=el

2021-Ploutarchos_Theofanous

Βέβηλος & Anser «Άμα Ρωτήσουν Που Χάθηκα – The Return»
2021-10-23 20:30 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι Βέβηλος και Anser είναι γνώριμα ονόματα στην hip hop κοινότητα της Ελλάδας, έχοντας χτίσει την καλλιτεχνική παρουσία τους, με αμέτρητες συναυλίες ξεκινώντας από μικρά bars και φτάνοντας σε μεγάλα θέατρα και γήπεδα σε όλη την επικράτεια.
Μετά την επιτυχία της καλοκαιρινής τους περιοδείας, επιστρέφουν στην Αθήνα και έρχονται στο «Φεστιβάλ Πέτρας» για μία τελευταία συναυλιακή εμφάνιση πριν την κυκλοφορία των νέων τους δίσκων. Οι Βέβηλος και Anser δίνουν ραντεβού με φίλους και ακροατές στο Θέατρο Πέτρας το Σάββατο 23 Οκτωβρίου για τον επαναληπτικό γύρο της μεγαλύτερης hip hop συναυλίας του καλοκαιριού.
Με όπλο τον κοινωνικό στίχο και με αίσθηση της ευθύνης του δημόσιου λόγου, o Βέβηλος και o Anser θα δημιουργήσουν μία ξεχωριστή ατμόσφαιρα, «ζεσταμένοι» από τις καυτές συναυλίες του καλοκαιριού που πέρασε. Κι «Άμα ρωτήσουν που χάθηκα» θα σας απαντήσουν πως ήταν πάντα εδώ, να αφουγκράζονται τον παλμό των συνανθρώπων τους, στα στενά δρομάκια και τις μεγάλες λεωφόρους αυτής της χώρας. Επιστρέφουν με το μικρόφωνο στο χέρι πάνω στη σκηνή, για να ενωθούν πάλι με το κοινό που τραγουδάει τα κομμάτια τους και χαράζει τους στίχους τους σε παγκάκια, πλατείες και τοίχους.
Οι δυο τους θα οδηγήσουν τους θεατές σε ένα ταξίδι με κοινό σημείο αναφοράς τις προσωπικές τους μάχες με τα σκοτάδια, τις εξαρτήσεις και τις βαθύτερες σκέψεις τους. Τελικός προορισμός η ακεραιότητα, η προσήλωση στο ήθος και τις αξίες, η ειλικρίνεια, η αυθεντικότητα και η προσωπική ευθύνη για δράση ως απάντηση σε αυτές τις αβέβαιες και παράξενες εποχές.
Την ημέρα της συναυλίας οι πόρτες θα ανοίξουν στις 18:30 και κατά τις 19:00 τη σκηνή θα γεμίσουν μία σειρά από φίλους και καλεσμένους έκπληξη! Οι Βέβηλος και Anser θα ανέβουν στην σκηνή λίγο μετά τις 20:30.
Θέατρο Πέτρας: Σάββατο 23 Οκτωβρίου
Συναυλία: Βέβηλος & Anser «Άμα Ρωτήσουν Που Χάθηκα – The Return»
Ώρα έναρξης: 20:30
Ώρα προσέλευσης: 18:30
Γενική είσοδος: 12 €
Σημεία Προπώλησης Εισιτηρίων:
• Hotbox Hip-Hop Store – Πραξιτέλους 159, Πειραιάς
• Reload Stores – Ακαδημίας 81, Αθήνα
• Shoot dice clothing – Κοιμήσεως Θεοτόκου 8, Μαρούσι
• Γραφείο Εξυπηρέτησης του Δημότη [11:00-13:00] – Κώστα Βάρναλη 72, Πετρούπολη

Συναυλία Latin με τη Martha Moroleón
2022-02-26 18:00 - 22:00 (Europe/Helsinki) | 10ο Δημοτικό Σχολείο
Το Σάββατο 26 Φεβρουαρίου 2022 και ώρα 6 το απόγευμα, στον προαύλιο χώρο του 10ου Δημοτικού Σχολείου,
θα πραγματοποιηθεί συναυλία με τη Martha Moroleón και πενταμελές σχήμα μουσικών από τη Λατινική Αμερική.
Θα συμμετέχει το τμήμα Λατινοαμερικάνικων χορών του Δήμου μας.

Η είσοδος στον χώρο θα γίνεται κατόπιν ελέγχου των πιστοποιητικών εμβολιασμού, νόσησης και self test για τα παιδιά, όπως προβλέπεται από τη νομοθεσία.

Ευχόμαστε Καλή Αποκριά, με υγεία!

ΠΥΞ ΛΑΞ: Όπου υπάρχουν Άνθρωποι, Όσο υπάρχουν Άνθρωποι, Το Ταξίδι θα συνεχίζεται…
2022-05-28 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
ΠΥΞ ΛΑΞ: Όπου υπάρχουν Άνθρωποι, Όσο υπάρχουν Άνθρωποι, Το Ταξίδι θα συνεχίζεται…
Μετά την επιτυχημένη συναυλία του περασμένου Σεπτεμβρίου, οι ΠΥΞ ΛΑΞ ξεκινούν τη φετινή περιοδεία τους από το Θέατρο Πέτρας, το Σάββατο 28 Μαΐου 2022.
Ετοιμάζονται να αποδείξουν γιατί άντεξαν στον χρόνο και γιατί παραμένουν σταθερά οι αγαπημένοι του ελληνικού κοινού. Τα όργανα μπαίνουν μπροστά, τα δάχτυλα παίρνουν φωτιά, νέα θέματα και νέα τραγούδια. Τα φώτα ανάβουν. Η σκηνή ετοιμάζεται. Οι τεχνικοί στη θέση τους. Το κοινό προσέρχεται με ανυπομονησία. Οι Πυξ Λαξ σε νέες διαδρομές. Και το ταξίδι συνεχίζεται…
Οι ίδιοι λένε ότι «κόντρα φύσηξε ο καιρός/κόντρα η εποχή» αλλά η πίστη τους στον Άνθρωπο παραμένει ζωντανή. Σε αυτόν πιστεύουν και σε αυτόν απευθύνονται. Γι’ αυτόν τραγουδούν και γι’ αυτόν επιστρέφουν στη σκηνή το καλοκαίρι του 2022.
Η πανδημία υποχωρεί και η ζωή αναδύεται και πάλι, ανανεωμένη και δυνατή. Οι παρέες κάνουν σχέδια ξανά, ημερομηνίες σημειώνονται, αποδράσεις προγραμματίζονται… Η μέρα μεγαλώνει και η μουσική επιστρέφει ζωντανή!
Οι Πυξ Λαξ μας σπρώχνουν έξω από το σπίτι… πυξ λαξ και μας προσκαλούν σε ένα γιορταστικό καλοκαίρι!
Θέατρο Πέτρας: Σάββατο 28 Μαΐου 2022
Συναυλία: ΠΥΞ ΛΑΞ: Όπου υπάρχουν Άνθρωποι, Όσο υπάρχουν Άνθρωποι, Το Ταξίδι θα συνεχίζεται…
Προπώληση εισιτηρίων:
Ηλεκτρονικά: www.viva.gr
Τηλεφωνικά: 11876
Σε όλα τα Viva Spots
(Καταστήματα: Wind, Public, Media Markt, Βιβλιοπωλεία Ευριπίδης, Τεχνόπολη Δήμου Αθηναίων, Yoleni’s)

Οι «EVANESCENCE» έρχονται στο «Διεθνές Φεστιβάλ Πέτρας» για μία μοναδική συναυλία. Μαζί τους οι ΥΟΝΑΚΑ!
2022-06-05 19:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι «EVANESCENCE» έρχονται στο «Διεθνές Φεστιβάλ Πέτρας» για μία μοναδική συναυλία!
Μαζί τους οι ΥΟΝΑΚΑ!

Το «Διεθνές Φεστιβάλ Πέτρας» υποδέχεται τους «Evanescence» που επιστρέφουν στην Αθήνα για μια μοναδική συναυλία, την Κυριακή 5 Ιουνίου 2022, στο Θέατρο Πέτρας στην Πετρούπολη. Έχοντας φιλοξενήσει παρουσίες σημαντικών καλλιτεχνών, με συναυλίες που άφησαν ανεξίτηλο αποτύπωμα στα μουσικά δρώμενα της χώρας, το Διεθνές Φεστιβάλ Πέτρας καλωσορίζει στο Θέατρο Πέτρας το περίφημο συγκρότημα της Amy Lee, σε μία ξεχωριστή βραδιά που θα μείνει αλησμόνητη.

Ένα από τα πιο επιτυχημένα συγκροτήματα της σύγχρονης μουσικής, οι Evanescence έχουν κατορθώσει να διαγράψουν μια σημαντικότατη καριέρα επί δύο δεκαετίες, στη διάρκεια των οποίων έχουν πουλήσει πάνω από 25.000.000 δίσκους και έχουν βοηθήσει να φτάσουν στο ευρύ κοινό είδη μουσικής όπως το gothic rock και το nu metal.

Η συνταγή της επιτυχίας τους βασίζεται στην επική και ταυτόχρονα σαγηνευτική φωνή της Amy Lee και την ικανότητά τους να γράφουν μεγάλα hits που κινούνται σε ένα ευρύ φάσμα του σκληρού ήχου, από την μπαλάντα ως το συμφωνικό metal.

Οι Evanescence έκαναν το 2003 ένα από τα πιο εντυπωσιακά ντεμπούτο όλων των εποχών με το “Fallen”, μέσα από το οποίο κυκλοφόρησαν 4 singles που πλέον θεωρούνται κλασικές επιτυχίες του σύγχρονου ροκ ήχου (“Bring Me To Life”, “My Immortal”, “Going Under”, “Everybody’s Fool”). Ο δίσκος ανέβηκε στις κορυφές των charts σε πολλές χώρες, έγινε 7(!) φορές πλατινένιος, πούλησε περισσότερα από 17.000.000 αντίτυπα παγκοσμίως, ήταν ένα από τα μόλις 8 άλμπουμ στην ιστορία που έμειναν για πάνω από ένα έτος στο Top 50 του Billboard και τους απέφερε 2 βραβεία Grammy και άλλες 4 υποψηφιότητες!

Η συνέχεια ήταν εξίσου πετυχημένη, με το “Open Door” του 2006 να φτάνει και αυτό στο νο1 του Billboard και χάρη σε τραγούδια όπως τα “Lithium” και “Call Me When You’re Sober” να πουλάει πάνω από 5.000.000 αντίτυπα παγκοσμίως!

Το 2011 έφτασαν και πάλι στο νο1 του Billboard για τρίτη συνεχόμενη φορά με το ομώνυμο άλμπουμ τους, μέσα από το οποίο ξεχώρισε το “My Heart Is Broken”. Το 2017 ακολούθησε το “Synthesis”, ένας δίσκος με reworks σε παλαιότερο υλικό τους.

Την φετινή άνοιξη οι Evanescence κυκλοφόρησαν το 5ο άλμπουμ τους με τίτλο “The Bitter Truth”, το πρώτο με καινούργιο υλικό μετά από μια δεκαετία.

Στη συναυλία τους στο Θέατρο Πέτρας την Κυριακή 5 Ιουνίου θα μας παρουσιάσουν ζωντανά ένα best-of από το σύνολο της καριέρας τους, ερμηνεύοντας όλες τις μεγάλες επιτυχίες τους!

Οι πόρτες ανοίγουν στις 7 μ.μ.

ΕΙΣΙΤΗΡΙΑ
38 ευρώ (early bird), 43 ευρώ, 46 ευρώ
VIP 1: 326 ευρώ
VIP 2: 186 ευρώ

Evanescence Pit Soundcheck Package (VIP1)
· Ένα εισιτήριο Γενικής Εισόδου
· VIP δυνατότητα νωρίτερης εισόδου στο συναυλιακό χώρο
· Πρόσβαση στο soundcheck των Evanescence
· Συμμετοχή σε συζήτηση με τους Evanescence για τον νέο δίσκο τους “The Bitter Truth”
· Αποκλειστικό αντικείμενο με αυτόγραφο της μπάντας
· (2) ειδικά κατασκευασμένα VIP merchandise αντικείμενα
· Δυνατότητα αποκλειστικής αγοράς merchandise
· Official soundcheck πλαστικοποιημένου αναμνηστικού
Πολύ περιορισμένη διαθεσιμότητα

Evanescence VIP Tour Package (VIP2)
· Ένα εισιτήριο Γενικής Εισόδου
· VIP δυνατότητα νωρίτερης εισόδου στο συναυλιακό χώρο
· (2) ειδικά κατασκευασμένα VIP merchandise αντικείμενα
· Δυνατότητα αποκλειστικής αγοράς merchandise
· Πλαστικοποιημένο αναμνηστικό Early Entry

Περιορισμένη διαθεσιμότητα

Η προπώληση των εισιτηρίων γίνεται μέσω του δικτύου του www.viva.gr

Οι πωλητές των εισιτηρίων χρεώνουν έξοδα διαχείρισης ανάλογα με το τιμολόγιό τους.

Πληροφορίες: www.detoxevents.gr, 210-9636489
